Document ID: 31991R3580

31991R3580
L 345/49
JURNALUL OFÍCIAL AL UNIUNII EUROPENE
REGULAMENTUL (CEE) NR. 3580/91 AL CONSILIULUI
din 25 noiembrie 1991
privind punerea în aplicare a Deciziei nr. 4/91 a Consiliului de cooperare CEE-Iordania de modificare, ca urmare a aderării Spaniei și Portugaliei la Comunitățile Europene, a Protocolului privind definirea noțiunii de „produse originare” și metodele de cooperare administrativă
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere Regulamentul (CEE) nr. 2573/87 al Consiliului din 11 august 1987 de stabilire a regimului aplicabil schimburilor dintre Spania și Portugalia, pe de o parte, și Algeria, Egipt, Iordania, Liban, Tunisia și Turcia (1) pe de altă parte, în special articolul 23,
având în vedere propunerea Comisiei,
întrucât articolul 7 al Deciziei 87/456/CECO a reprezentanților guvernelor statelor membre, reuniți în Consiliu la 11 august 1987, de stabilire a regimului aplicabil schimburilor comerciale ale Spaniei și Portugaliei cu Algeria, Egipt, Iordania, Liban și Tunisia în cazul produselor care intră sub incidența Tratatului CECO (2) prevede ca modificările regulilor de origine, devenite necesare ca urmare a aderării Spaniei și Portugaliei și adoptate de Consiliile de cooperare, să se aplice produselor menționate de decizia de mai sus;
întrucât, în vederea punerii în aplicare a articolului 25 din Protocolul privind definirea noțiunii de „produse originare” și metodele de cooperare administrativă, Consiliul de cooperare CEE-Iordania adoptă Decizia nr. 4/91 de modificare a protocolului menționat anterior, ca urmare a aderării Spaniei și Portugaliei la Comunitățile Europene;
întrucât este necesar să se pună în aplicare această decizie în cadrul Comunității,
ADOPTĂ PREZENTUL REGULAMENT:
Articolul 1
Decizia nr. 4/91 a Consiliului de cooperare CEE-Iordania se aplică în cadrul Comunității.
Textul deciziei se anexează prezentului regulament.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 ianuarie 1992.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 noiembrie 1991.

Labels: 3
10
18
15